
Hogyan oktatják Hejőkeresztúrban a Komplex Instrukciós Program segítségével a hátrányos helyzetű tanulókat

Jelenleg a közoktatásban komoly problémát jelent a hátrányos helyzetű tanulók felzárkóztatása. A helyzet megoldására több kidolgozott módszer is létezik, melyek közül a hejőkeresztúri modell már bizonyított, tíz éve működik sikeresen. Láthatjuk, hogy a IV. Béla Általános Iskolában három olyan kulcsfontosságú oktatási eszközt alkalmaznak, amelyeket a pedagógia eddig is ismert, azonban a csoportmunka irányításában felhasználva áthidalják a tanulók közötti különbségeket. A differenciálás, a státuszkezelés, valamint a hierarchia tudatos alakítása kiemelt részei a Komplex Instrukciós Programnak. A vizsgálatunk célja feltárni, hogy a fentiek hogyan adják meg a szükséges pluszt, amire szükség van a hátrányos helyzetű tanulók oktatása során. Bemutatjuk, miként pótolják közismert, de általában nem alkalmazott oktatási módszerek a szociokulturális és nevelési hiányosságokat. Valójában ezek az eszközök a megfelelő családi nevelés részeit alkotják. Olyan részeit, melyek sokszor nincsenek jelen a hátrányos helyzetű tanulók életében.



